Udruga Kupreški kosci, uz snažnu podršku cijele lokalne zajednice, planira, u poznatoj Thompsonovoj pjesmi opjevano, rekordno okupljanje i druženje na poznatom Kupreškom polju.

Okupljanje je sutra, 30. srpnja, a planira se ulazak u Guinnessovu knjigu rekorda. Žele tog dana, koji inače slave kao obiteljsku nedjelju i patrona svoje crkve, okupiti tisuću Ivana iz cijelog svijeta i oboriti globalni rekord s ljudima istog imena na jednom mjestu.

Koliko je poznato, na ‘Okupljanje 1000 Ivana’ se prijavilo više od 3000 Ivana.

Želi se promovirati obiteljske i duhovne vrijednosti te obilježiti obiteljsku nedjelju zajedničkom molitvom i obiteljskim druženjem, milenijskom fotografijom, obaranjem najpoznatijeg svjetskog rekorda te neizostavnim koncertom Marka Perkovića Thompsona.

Ideja je proizašla iz poznate pjesme „Vratit će se Ivan s 1000 momaka“ popularnog pjevača Marka Perkovića Thompsona, a u cilju promoviranja vrijednosti kupreške zajednice, ljepota kupreškog kraja i bogatstva kupreške tradicije i kulture, prenosi Kamenjar.com

Više o svemu doznajte ovdje: http://1000ivana.com/, gdje možete pratiti live streaming okupljanja uživo.

Podržite nas! Kako bismo Vas mogli nastaviti informirati o najvažnijim događajima i temama koje se ne mogu čitati u drugim medijima, potrebna nam je Vaša pomoć. Molimo Vas podržite Narod.hr s 50, 100, 200 ili više kuna. Svaka Vaša pomoć nam je značajna! Hvala Vam! Upute kako to možete učiniti možete pronaći OVDJE

Izvor: narod.hr/kamenjar.com